ঝাড়খণ্ডে সারান্ডায় বাহিনীর গুলিতে নিহত শীর্ষ মাও নেতা

ওয়েবডেস্ক- নিরাপত্তা বাহিনীর (security forces) সঙ্গে মাওবাদীদের (Maoist) সংঘর্ষে নিহত এক শীর্ষ নেতা। ঝাড়খণ্ডে (Jharkhand) সারান্ডার (Saranda) জঙ্গলে দু পক্ষের সঙ্গে গুলি বিনিময়ের সময়ে এই ঘটনা। চাঁইবাসার পুলিশ সুপার পরশ রানা (Chaibasa Police Superintendent Parash Rana) জানিয়েছেন, পশ্চিম সিংভূম জেলার গোইলকেরা থানার অন্তর্গত সারান্ডার জঙ্গলে মাওবাদীদের জড়ো হওয়ার কথা গোপন সূত্রে খবর আসে পুলিশ ও নিরাপত্তাবাহিনীর কাছে। এর পরে সেখানে গিয়ে জঙ্গল ঘিরে ফেরে যৌথ বাহিনী।

শনিবার রাত থেকেই মাওবাদীদের খোঁজে তল্লাশি শুরু হয়। বাহিনীর উপস্থিতি বুঝতে পেরেই মাওবাদীরা গুলি বর্ষণ শুরু করে। ঘটনাস্থল থেকে পালানোর চেষ্টা করে তারা। সেই সংঘর্ষে নিহত হয়েছে শীর্ষ মাও নেতা অমিত হাঁসদা ওরফে আপ্তান। পুলিশ সুপার আপ্তানের মৃত্যু নিশ্চিত করেছেন। পুলিশ সুপার জানিয়েছেন, অমিতের মাথার দাম ছিল ১০ লক্ষ টাকা।

আরও পড়ুন- ওড়িশার মাদ্রাসায় নাবালককে যৌন নির্যাতন করে খুন! পুলিশের জালে ৫

তবে মাওবাদীদের অপর সদস্যদের ধরা যায়নি। তাদের খোঁজে এখনও তল্লাশি জারি আছে। পুলিশ জানিয়েছে, মাও ডেরা থেকে এসএলআর রাইফেল, বিস্ফোরক ও প্রচুর অস্ত্র উদ্ধার হয়েছে। গত ৩ সেপ্টেম্বর পলামু জেলায় মাও হামলায় প্রাণ যায় দুই পুলিশ কর্মীর। গোপন সূত্রে পুলিশে কাছে খবর আসে মাও নেতা শশীকান্ত গানঝু গা ঢাকা দিয়ে আছে। মধ্য রাতেই কেড়ালের জঙ্গলের অভিযান চালায় নিরাপত্তাবাহিনী। শশীকান্ত গানঝুর

মাথার দামও ১০ লক্ষ টাকা। সেই খবর পেয়েই কেড়ালের জঙ্গলে অভিযানে যায় বাহিনী। কিন্তু পুলিশের চোখে ধুলো দিয়ে পালিয়ে যায় মাও নেতা, নিহত হন দুই পুলিশকর্মী।

দেখুন আরও খবর-